Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: valamint az agrárpiaci rendtartásról szóló 1993. évi VI. törvény 10. § (1) bekezdésének b) pontja szerint képződő forrás felhasználására terjed ki.”
Paragraph Index: 14

3. § Az R. 3. §-a (1) bekezdésének a) pontja és záró szövegrésze helyébe a következő rendelkezés lép: (Támogatásban) „a) csőd, felszámolási vagy végelszámolási eljárás alatt nem álló jogi személy, jogi személyiség nélküli gazdasági társaság, továbbá” „részesülhet, feltéve, az adózás rendjéről szóló 1990. évi XCI. törvényben (a továbbiakban: Art.) meghatározott köztartozással, illetve a 4. § (5) bekezdésének a)—p) pontjai szerinti lejárt határidejű befizetési kötelezettségek hátralékával (a továbbiakban együtt: köztartozás) nem rendelkezik, kivéve a jogosult által megelőlegezett és számlával igazolt, utólagosan fizetett, különösen a 6. számú mellékletben részletezett támogatási jogcímeket. A támogatás igénybevételéhez a köztartozásokra vonatkozó igazolást csatolni kell az adóhatóság által folyósított támogatások kivételével. A 4. § (5) bekezdésének a)—p) pontjai szerinti lejárt határidejű befizetési kötelezettségének hátralékáról nyilatkozni kell. Az erdőgazdálkodási célú támogatások esetében igazolást csak az éves végelszámolás kifizetését megelőzően kell csatolni.”

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes